open-index/open-wikipedia-markdown huggingface dataset:
Felix zu Schwarzenberg (kenraali)

**Felix Medardus Hubert ''Prinz'' zu Schwarzenberg** (8. kesäkuuta 1867 &ndash; 18. marraskuuta 1946) oli Schwarzenbergin sukuun kuulunut aatelinen ja Itävalta-Unkarin armeijan kenraalimajuri.

Felix zu Schwarzenberg syntyi Libejitzissä () 8. kesäkuuta 1867. Hänen vanhempansa olivat Adolf Josef zu Schwarzenberg ja tämän vaimo Ida von und zu Liechtenstein. Ruhtinas Juhana Aadolf II oli hänen setänsä.

Käytyään koulua Wienin Schottengymnasiumissa Felix zu Schwarzenberg alkoi opiskella lakia. Hän liittyi vuonna 1886 vapaaehtoisena rakuunarykmentin palvelukseen, ja hänet nimitettiin luutnantiksi seuraavana vuonna. Sotilasurallaan hän palveli eri puolilla Itävalta-Unkaria ennen ensimmäisen maailmansodan syttymistä vuonna 1914. Hänet ylennettiin vuonna 1912 everstiksi.

Ensimmäisessä maailmansodassa zu Schwarzenberg otti osaa taisteluihin Serbian rintamalla vuosina 1914&ndash;1915. Toukokuussa 1915 hänet nimitettiin 12. alppijääkäriprikaatin komentajaksi Italian rintamalle, missä hän otti osaa Monte San Michelen valloitukseen. Marraskuussa 1915 hänet ylennettiin kenraalimajuriksi.

Heinäkuusta marraskuuhun 1916 zu Schwarzenberg palveli 48. divisioonan mukana Galitsiassa Venäjää vastaan, kunnes hänet siirrettiin takaisin Italian rintamalle, missä otti osaa 10. ja 11. Isonzon taisteluihin. Caporetton taistelussa 55. jalkaväkidivisioonaa komentanut zu Schwarzenberg sai ansioistaan keisari Kaarle I:ltä *Ehren-Denkmünze für Tapferkeit* -kunniamitalin kaikkiaan toisena kahdesta keisarin kyseisellä mitalilla palkitsemasta henkilöstä. Helmikuussa hänestä tuli *[[Kaiserjäger]]*-divisioonan komentaja, missä tehtävässä pysyi sodan loppuun asti. Hän jätti armeijan ja siirtyi eläkkeelle 1. syyskuuta 1919 oltuaan jonkin aikaa sotavankeudessa.

Eläkkeelle jäätyään zu Schwarzenberg asettui mailleen Gusterheimiin lähelle Judenburgia Steiermarkissa ja alkoi kehittää siitä esimerkillistä maa-aluetta. Hän kuoli Gusterheimissä luonnollisista syistä 18. marraskuuta 1946.

## Perhe

Felix zu Schwarzenberg avioitui Maria Anna zu Löwenstein-Wertheim-Rosenbergin (1873&ndash;1936) kanssa 15. kesäkuuta 1897. Pariskunta sai kaksi poikaa.

## Lähteet

* Schmidt-Brentano, Antonio: *Die k. k. bzw. k. u. k. Generalität 1816-1918*, Österreichische Staatarchiv 2007 verkkoversio  

### Viitteet
Eduard Melkus

**Eduard Melkus** (s. 1. syyskuuta 1928 Baden) on itävaltalainen viulisti, alttoviulisti ja kapellimestari.

Melkus syntyi musikaalisille vanhemmille. Hän toimi vuosina 1958–1998 viulunsoiton, barokkiviulun ja historiallisen esityskäytännön professorina Wienin musiikkiyliopistossa. Hän perusti periodisoittimia käyttäneet Cappella Academica Wien- ja Melkus Ensemble -orkesterit. Hänet tunnetaankin varsinkin varhaisen musiikin esittäjänä, mutta hänen ohjelmistoonsa on kuulunut sekä viulistina että alttoviulistina myös esimerkiksi Robert Schumannin, Max Regerin, Béla Bartókin, Alban Bergin, Anton Webernin, Paul Hindemithin ja Egon Welleszin teoksia. Varhaisia säveltäjiä, joiden tuotantoa Melkus on tulkinnut, ovat olleet muiden muassa Johann Sebastian Bach, Georg Friedrich Händel, Georg Philipp Telemann, Heinrich Ignaz Franz Biber, Georg Matthias Monn, Emilio de' Cavalieri, Antonio Vivaldi, François Couperin ja Giuseppe Tartini.

Melkus on johtanut kvartetteja Sveitsissä ja Yhdysvalloissa. Hän toimi aikoinaan alttoviulistina Richard Farrellin perustamassa pianokvartetissa. Melkusin saamia tunnustuksia ovat olleet Suuri hopeinen kunniamerkki palveluksista Itävallan tasavallalle, Wienin kaupungin kunniamitali ja Ordre des Arts et des Lettres'n upseerin arvo.

## Lähteet
Power (täsmennyssivu)

**Power** voi tarkoittaa ainakin seuraavia:

* Power, norjalainen kodinkoneketju
* Power-arkkitehtuuri, IBM:n suoritinarkkitehtuuri
* Power Records, suomalainen levy-yhtiö
* *[[Power (vuoden 2014 elokuva)|Power]]*, vuoden 2014 intialainen elokuva
* *[[Power!!]]*, Shizuru Seinon vuosina 1999–2002 julkaistu manga
* ”Power”, Rainbow’n kappale albumilta *[[Straight Between the Eyes]]* (1982)
* ”Power”, Helloweenin kappale albumilta *[[The Time of the Oath]]* (1995)
* ”Power”, Ellie Gouldingin kappale vuodelta 2020
* ”Power”, Kanye Westin kappale albumilta *[[My Beautiful Dark Twisted Fantasy]]* (2010)
* ”Power”, Dilján kappale, Islannin edustaja Eurovision laulukilpailussa 2023

## Henkilöt

* Cat Power, oik. *Charlyn Marie Marshall* (s. 1972), yhdysvaltalainen laulaja ja lauluntekijä
* David Power (1928–2014), australialainen kestävyysjuoksija
* Dominic Power (s. 1973), englantilainen näyttelijä
* Harry Power (1820–1891), australialainen bushranger
* Lawrence Power (s. 1977), brittiläinen alttoviulisti
* Lawrence Eliot Power (1864–1927), brittiläinen amiraali
* Leonel Power (k. 1445), englantilainen säveltäjä
* Manley Power (1773–1826), brittiläinen kenraali
* Manley Lawrence Power (1904–1981), brittiläinen amiraali
* Owen Power (s. 2002), kanadalainen jääkiekkoilija
* Romina Power (s. 1951), yhdysvaltalainen laulaja
* Samantha Power (s. 1970), yhdysvaltalainen diplomaatti
* Thomas S. Power (1905–1970), yhdysvaltalainen ilmavoimien kenraali
* Tyrone Power (1914–1958), yhdysvaltalainen näyttelijä
* Will Power (s. 1981), australialainen kilpa-autoilija.
Tik Tok (täsmennyssivu)

**Tik Tok** voi tarkoittaa:
* Tik Tok, Keshan soolosingle
* Tiktok, sosiaalisen median palvelu
* *[[Tik-Tok (romaani)|Tik-Tok]]*, John Sladekin romaani
Tšekin kansanterveyslaitos

**Tšekin kansanterveyslaitos** (; lyhennys **SZÚ**; , NIPH) on Prahassa Tšekin tasavallassa toimiva valtiollinen kansanterveyden tutkimuslaitos. SZÚ toimii maan terveysministeriön alaisuudessa. Laitos on perustettu 25. elokuuta 1921. Laitosta johtaa tohtori Pavel Březovský.

Tšekin kansanterveyslaitos on toiminut asiantuntijalaitoksena esimerkiksi vuoden 2020 alkupuolella covid-19-tautiin ja sen testaamiseen liittyvissä aiheissa.

## Katso myös
*Puolan kansanterveyslaitos (NIZP-PZH)
*Robert Koch -instituutti (RHI)
*Slovakian kansanterveysvirasto (ÚVZ SR)
*Itävallan kansanterveysvirasto (GÖG)
*Euroopan tautienehkäisy- ja -valvontakeskus (ECDC)

## Lähteet

## Aiheesta muualla

* SZU:n kotisivut  (szu.cz)
* COVID-19: Přehled aktuální situace v ČR (Tšekin terveysministeriön Covid-19 tilannesivu)  (mzcr.cz)
* COVID-19 epidemic in the Czech Republic  (mzcr.cz)
Discovery+

**Discovery+** (tyyliteltynä **discovery+**, ennen tammikuuta 2021 Dplay) oli Warner Bros. Discoveryn suoratoistopalvelu, joka oli saatavilla ainakin Suomessa, Ruotsissa, Alankomaissa, Italiassa, Espanjassa, Norjassa ja Tanskassa. Sitä pystyi käyttämään ilmaiseksi, mutta se edellytti rekisteröitymistä. Palvelun Suomen-versiossa oli paljon ohjelmia useista eri kategorioista Frii-, Kutonen-, TV5-, TLC-, Discovery Channel- ja Animal Planet -televisiokanavilta. Dplay avattiin Suomessa 17. syyskuuta 2018 ja Alankomaissa helmikuussa 2019. Jos halusi katsottavakseen kaikki ohjelmat, piti tilata maksullinen palvelu. 

Suomessa Discovery+ ja HBO Max yhdistyivät Max -suoratoistopalveluksi 21. toukokuuta 2024.
Discovery+ palvelu päättyi 5. joulukuuta 2024.

## Lähteet
Veli Kavlak

**Veli Kavlak** (s. 3. marraskuuta 1988 Wien, Itävalta) on turkkilaistaustainen itävaltalainen jalkapalloilija. 

## Lähteet

## Aiheesta muualla
Gretchen Ulion

**Gretchen A. Ulion** (s. 4. toukokuuta 1972 Marlborough, Connecticut) on yhdysvaltalainen entinen jääkiekkoilija, pelipaikaltaan hyökkääjä. Hän voitti olympiakultaa vuoden 1998 talviolympialaisissa Naganossa sekä kaksi MM-hopeaa vuosina 1994 ja 1997.

Ulion on ollut naimisissa Steven Silvermanin kanssa 11. heinäkuuta 1998 lähtien.

## Lähteet
Pohjolanpunasimppu

**Pohjolanpunasimppu** (*Sebastes mentella*) on skorpionisimppujen (Scorpaenidae) heimoon ja korusimppujen (*Sebastes*) sukuun kuuluva syvissä merivesissä elävä kalalaji.

## Koko ja ulkonäkö

Pohjolanpunasimppu voi kasvaa korkeintaan noin 78 senttimetrin mittaiseksi. Sen ruumis on tukeva ja melko korkea etenkin rinta- ja vatsaevien kohdalla. Väritykseltään se on lähes kokonaan kirkkaanpunainen. Pohjolanpunasimppu on kauttaaltaan kampasuomujen peitossa. Sen selkäevät ovat kasvaneet yhteen. Etuosassa on 14–16 piikkiruotoa ja takaosassa 13–17 haarautunutta nivelruotoa. Peräevässä on kolme piikkiruotoa ja 7–11 haarautunutta nivelruotoa. Muutoin hyvin samannäköisestä punasimpusta (*Sebastes norvegicus*) eroten sillä on leuassaan luinen uloke, suhteessa suuremmat silmät sekä vaaleampi väritys.

## Levinneisyys ja elinympäristö
Pohjolanpunasimppua tavataan Atlantin valtameren pohjoisosassa Baffininlahdelta Nova Scotiaan ja Islantiin, Grönlantiin ja Färsaarille sekä Lofooteilta Norjanmereen, Huippuvuorille ja Barentsinmereen asti. Sen levinneisyys on siis hieman punasimppua pohjoisempi. Lajia tavataan vapaassa vedessä 300–500 metrin syvyydessä vedenpinnasta.

## Ravinto ja elintavat
Pohjolanpunasimpun ravintoa ovat krilliäyriäiset, katkat, pääjalkaiset, nuolimadot ja muut pienet kalalajit. Se saavuttaa sukukypsyyden yleensä 8–10 vuoden iässä, mutta joskus vasta myöhemmin. Kutu tapahtuu helmi-maaliskuussa. Mätimunat ovat noin 1,5 millimetrin mittaisia, niitä on emokalan koosta riippuen 18 000–150 000 kappaletta ja ne kuoriutuvat kahden kuukauden kuluessa 6–8 millimetrin mittaisina poikasina. Pohjolanpunasimpun tiedetään voivan elää jopa 75 vuoden ikäiseksi.

## Lähteet
Thomas Gresham

**Thomas Gresham** (1519–1579) oli englantilainen kauppias ja Lontoon pörssin perustaja. Hän toimi pitkään Alankomaissa Englannin hallituksen finanssiasiamiehenä. Hän sai 1565 luvan rakentaa pörssitalon Lontooseen. Hän asettui 1567 Lontooseen, missä hän toimi rahan parantamiseksi ja sai aikaan, että Englannin valtio rupesi ottamaan lainansa omasta maasta, joten se tuli raha-asioissa ulkomaista riippumattomaksi. 

Gresham määräsi osan omaisuuttaan tieteellisen instituutin Gresham Collegen perustamiseksi, minkä hän saattoi vapaasti tehdä, sillä hänen lapsensa kuolivat ennen häntä, eikä hänellä siten ollut perillisiä.

Henry Dunning Macleod on antanut Greshamin mukaan nimen Greshamin laille, joka kuuluu: "Aina kun liikkeellä on kaksi laillista rahalajia, huono raha syrjäyttää hyvän."

## Lähteet
* Richard Chartres & David Vermont, A Brief History of Gresbam College, gresham.ac.uk (pdf, Archive.org) 

### Viitteet

## Aiheesta muualla
Katherine Copeland

**Katherine Copeland** (s. 1. joulukuuta 1990) on brittiläinen soutaja. Hän voitti olympiakultaa kevyessä pariairokaksikossa Sophie Hoskingin kanssa Lontoossa 2012. Rio de Janeiron olympialaisissa 2016 hän kilpaili Charlotte Taylorin parina mutta he jäivät C-finaaliin.

Maailmanmestaruuskilpailuissa Copeland saavutti kevyessä pariairokaksikossa hopeaa Aiguebelettessa 2015. Samana vuonna hän voitti Poznańissa Euroopan-mestaruuden. Molemmissa kilpailuissa hänen parinaan oli Charlotte taylor. Copeland voitti kevyessä yksikössä alle 23-vuotiaiden maailmanmestaruden Amsterdamissa 2011 ja sijoittui samana vuonna aikuisten MM-kilpailuissa Bledissä viidenneksi.

## Lähteet
Elena G. Maquiso

**Elena G. Maquiso** (9. heinäkuuta 1914 Bohol – 17. kesäkuuta 1993 Dumaguete) oli filippiiniläinen virsirunoilija ja -säveltäjä.

Maquiso oli kotoisin Etelä-Filippiineiltä ja oli opiskellut United Church of Christ -kirkon kanssa läheisessä yhteydessä olevassa Sillimanin yliopistossa (*Silliman Universit*y) Dumaguetessa, Negrosin saarella. Hän valmistui uskontopedagogiikan tohtoriksi 1960 ja opiskeli myös USAːssa, Hartford Seminary Foundationissa, Connecticutissa ja  New Yorkissa, School of Sacred Music -oppilaitoksessa, Union Theological Seminaryssä.

Jo 1950-luvun alussa Maquiso alkoi opettaa kirkkomusiikkia ja uskonnonopetusta Sillimanin yliopistossa. Hän toimi myös hallinnollisissa tehtävissä yliopistossa. Hän on toimittanut 1973 virsikirjan *Awitan sa Pagtoo* cebuanon kielelle, jota puhuu noin 21 miljoonaa ihmistä Etelä-Filippiineillä. Virsikirjassa on hänen omia virsitekstejä ja -sävelmiä. Maquiso on tehnyt pajon yhteistyötä srilankalaisen D. T. Nilesin kanssa Asian Institute for Liturgi and Music -organisaation kautta.

Kenties tunnetuin Maquison säveltämä virsi  on D.T. Nilesin tekstiin ”Father in Heaven, Grant to Your Children”. Maquison sävelmä pohjautuu erään etnisen ryhmän, Ilingon, sävelmään. Toisten tietojen mukaan teksti olisi Maquison, jonka Niles on kääntänyt englanniksi.

Virsi "Father in Heaven, Grant to Your Children" on Ruotsin kirkon vuoden 1986 virsikirjassa virsi 339, "Himmelske Fader, ge åt oss alla" Anders Frostensonin 1987 tekemänä käännöksenä. Ruotsin kirkon virsikirjassa se on Pekka Turusen käännöksenä, jonka Pekka Kivekäs on uudistanut 1995 "Oi Isä taivaan, annathan meille". Maquison sävelmä on myös Suomen Lähetysseuran kustantaman ''Laula. kaikki maa'' -kokoelman laululla 88 "Sinua, Herra, me rukoilemme".

## Lähteet
Ágost Greguss

**Ágost Greguss** (1825–1882) oli unkarilainen esteetikko, kriitikko ja kirjailija. Hän opiskeli muun muassa Hallen yliopistossa hegeliläisen Johann Eduard Erdmannin oppilaana. Hän oli vuodesta 1870 estetiikan professori Budapestin yliopistossa. Hän laski Unkarissa perustuksen estetiikan järjestelmälliselle tutkimiselle.

Gregussin monista esteettisistä tutkimuksista mainittavia ovat esimerkiksi ensimmäinen itsenäinen ja järjestelmällinen unkarinkielinen estetiikka *A szépészet alapvonalai* ('Kaunotieteen pääpiirteet', 1849), *Magyar verstan*, ('Unkarilainen runousoppi' 1854), erinomainen tutkimus *A balladárol* ('Balladista', 1865), laaja Shakespeare-monografia *Shakspere pályája* (1880) sekä hänen kuolemansa jälkeen julkaistu *Rendszeres széptan* ('Järjestelmällinen estetiikka', 1888). Huomattava on myös Gregussin kirjailijamuotokuvasarja 1700-1800-luvun 28 unkarilaisesta kirjailijasta: *Jelesebb iróink csarnoka* ('Sarja huomattavampia kirjailijoitamme', 1853–1855). Hän julkaisi itse valikoiman parhaimpia esteettisiä ja kirjallisia tutkielmiaan kokoelmassa *Tanulmanyok* (1872).

Greguss oli myös ahkera kaunokirjallisuuden kääntäjä ja kirjoitti itsekin satuja Jean de La Fontainen tapaan (*Greguss Ágost meséi*, 1878) ja runoja (1882), joista sadut ovat kirjallisesti varsin arvokkaita.

## Lähteet

## Aiheesta muualla
Dorrit Willumsen

**Dorrit Kirsten Willumsen** (s. 31. elokuuta 1940 Kööpenhamina) on tanskalainen kirjailija.

Willumsen debytoi vuonna 1965 novellikokoelmalla *Knagen*. Siitä alkaen hän on julkaissut useita romaaneja, runoja ja novelleja. Romaanilla *Marie* Willumsen teki todellisen läpimurtonsa vuonna 1983. Romaani käsitteli Madame Tussaudin elämää Ranskan vallankumouksen aikana sekä tämän taiteellisten pyrkimysten vaikeaa yhteensovittamista ihmissuhteisiin. Willumsenin varhaisia teoksia leimaa kriittisyys nyky-yhteiskuntaa ja naisten huonoa asemaa kohtaan.

Vuonna 1986 Willumsen julkaisi omaelämäkerrallisen muistelmaromaanin *Suk hjerte*, joka kuvaa kolmen naisen elämää 1930-luvulta 1980-luvulle. Romaani *Klædt i purpur*, joka ilmestyi vuonna 1990, sovitettiin myöhemmin näytelmäksi. Se kertoo keisarinna Theodoran lapsuudesta 500-luvun ​​Roomassa.

Willumsen sai vuonna 1997 Pohjoismaiden neuvoston kirjallisuuspalkinnon edellisenä vuonna ilmestyneestä romaanista *Bang: en roman om Herman Bang*. Siinä valottuu tanskalaisen kirjailijan Herman Bangin elämän ja työn yhteys. Tämä teema tulee esille monissa muissakin Willumsenin teoksissa.

Willumsenin puoliso oli kirjailija Jess Ørnsbo ja heidän poikansa runoilija Tore Ørnsbo.

## Palkinnot ja tunnustukset
* Kultaiset laakerit -kirjallisuuspalkinto 1983
* Pohjoismaiden neuvoston kirjallisuuspalkinto 1997

## Suomennetut teokset
* Turisti haudattuna: kuunnelma (For slet ikke at tale om Marcia), suom. Tuovi Paju. Helsinki: Yleisradio 1973
* Mutaatio, novelli, teoksessa: *47: eurooppalaisia nykynovelleja*, Helsinki: Otava 1997 

## Lähteet
Kevättädyke

**Kevättädyke** (*Veronica verna*) on ratamokasvien (Plantaginaceae) heimoon, tädykkeiden (*Veronica*) sukuun kuuluva kasvilaji. Se on pienikokoinen ja yksivuotinen ruohovartinen kasvilaji, joka muistuttaa muista tädykelajeista eniten ketotädykettä (*Veronica arvensis*). Lajit ovat erotettavissa toisistaan lehtien ulkonäön perusteella. Kevättädyke muistuttaa jonkin verran myös alvaritädykettä (*Veronica praecox*) sekä tahmatädykettä (*Veronica triphyllos*), joista kevättädyke eroaa kukkiensa sekä siemenaiheidensa ulkonäön perusteella.

Kevättädykkeen varret voivat kasvaa reilut 10 cm korkeiksi ja ne ovat kasvutavaltaan pystyjä sekä jokseenkin siirottavia. Lehdet ovat yleensä liuskoittuneita; ylimmissä lehdissä on kolmesta seitsemään liuskaa, kun taas alimmat lehdet ovat pariliuskaisia tai syvään hammaslaitaisia. Kevättädykkeen kukintona on harsu latvaterttu, jonka kukat ovat pieniä sekä lyhytperäisiä. Kukkien verhiö on karvainen ja teriö on vain 2–3 mm leveä. Kevättädykkeen hedelmä on myös karvainen. Kevättädyke kukkii huhti–toukokuussa.

Kevättädyke kasvaa tyypillisesti kuivilla mäenrinteillä. Suomessa kevättädykettä tavataan eri puolilla maata Oulun eteläpuolella, joskaan se ei ole Suomessa kovin yleinen. Ruotsissa kevättädyke on melko yleinen Etelä- ja Keski-Ruotsissa, mutta sitä tavataan harvinaisena pohjoisempanakin.

Kevättädykkeen tieteellisen nimen lajinimi (*verna*) tulee latinan sanasta *ver* (suom. kevät) ja viittaa lajin kukinnan ajankohtaan.

## Lähteet

## Aiheesta muualla
* Suomen Lajitietokeskus: Kevättädyke (''Veronica verna'')
* Luontoportti: Kevättädyke (''Veronica verna'')
* Pohjolan kasvien pauloissa: ''Veronica verna'' – kevättädyke
* Luopioisten kasvisto: Kevättädyke (''Veronica verna'')
* ITIS: ''Veronica verna'' 
* United States Department of Agriculture (USDA): ''Veronica verna'' 
* Flora of China: ''Veronica verna''
D. T. Niles

**Daniel Thambyrajah Niles** (4. toukokuuta 1908 Tellippalaii, Sri Lanka – 17. heinäkuuta 1970 Vellore, Intia) oli srilankalainen metodistikirkon pappi ja virsirunoilija.

Niles oli kotoisin varakkaasta tamiliperheestä, kävi koulua Jaffnassa ja opiskeli Bangaloressa. Hänet vihittiin Metodistikirkon papiksi 1936. Vuosina 1939-1940 hän oli NNKY:n palveluksessa Genévessä  ja 1941-1945 Sri Lankan kristittyjen neuvoston (National Christian Council of Ceylon) pääsihteerinä. Hän on hoitanut useita tehtäviä ekumeenisissä yhteyksissä ja vuodesta 1957 hän toimi East Asia Christian Conference-järjestön (EACC) ensimmäisenä johtajana ja pääsihteerinä. Hän sai julkisuutta osakseen 1968 Upsalassa Kirkkojen Maailmanneuvoston yleiskokouksessa kokouksen avajaisjumalanpalveluksessa pitämänsä saarnan kautta, ja hän toimi myös Kirkkojen Maailmanneuvoston presidenttinä. 

Hänen kirjoittamiaan virsiä on virsikirjoissa ei puolilla maailmaa, ja hän on kääntänyt virsiä niin englannin kielelle kuin tamilin kielelle. Hän valmisteli myös virsikirjan EACC:n käyttöön (*EACC Hymnal*). Siinä on 44 hänen kirjoittamaansa virttä ja lukuisia hänen kääntämiään virsiä.

Nilsenin kirjoittama virsi «Father in heaven, grant to your children» on Ruotsin kirkon vuoden 1986 virsikirjassa virsi 339 "Himmelske Fader, ge åt oss alla"  Anders Frostensonin 1987 kääntämänä. Ruotsin kirkon virsikirjassa se on Pekka Turusen käännöksenä, jonka Pekka Kivekäs on uudistanut 1995 "Oi Isä taivaan, annathan meille." Virren sävelmä, kenties myös teksti on filippiiniläisen säveltäjän Elena G. Maquison sävelmä.

## Lähteet
Abhorrent

**Abhorrent** on Yhdysvaltalainen, Texasin San Antoniosta kotoisin oleva vuonna 2007 perustettu teknistä death metalia soittava yhtye. Yhtye perustettiin alun perin rumpali Lyle Cooperin ja kitaristi Marlon Fridayn toimesta. Vuonna 2014 remmiin liittyivät basisti Erlend Caspersen sekä laulaja Nick Brown, ja vuonna 2016 toinen kitaristi Danny Tunker.

Yhtye julkaisi vuonna 2009 yhden demon, mutta sen jälkeen oli pitkään hiljaista, ja vasta 2015 esikoisalbumi Intransigence näki päivänvalon. Albumi julkaistiin Willowtip Recordsin toimesta, jonka kanssa yhtye oli solminut sopimuksen vuotta aiemmin. Albumilla oli vierailevia muusikoita sellaisista yhtyeistä kuin Inferi, Black Dahlia Murder, Mephistopheles sekä Serocs.

## Jäsenet
* Lyle Cooper - rummut
* Marlon Friday - kitara
* Erlend Caspersen - basso
* Nick Brown - laulu
* Danny Tunker - kitara

## Diskografia
### Studioalbumit
* 

### Demot
* 

## Lähteet

## Aiheesta muualla
* 
* 
* Abhorrent Bandcamp
Georgios Pisides

**Georgios Pisides** () oli bysanttilainen runoilija, joka eli keisari Herakleioksen (610–641) aikana. Hän on kirjoittanut muodoltaan taidokkaita runoelmia, joissa hän käsittelee osaksi oman aikansa valtiollisia tapauksia, osaksi filosofis-teologisia aiheita, esimerkkinä oppirunoelma *Heksaemeron*. Lisäksi hän on kirjoittanut epigrammeja ja muuta. Teokset on julkaistu muun muassa Jacques-Paul Mignen *[[Patrologia graeca]]ssa*.

## Lähteet
Willowtip Recordsin diskografia

**Willowtip Records** on yhdysvaltalainen itsenäinen levy-yhtiö, joka keskittää toimintansa metallimusiikin julkaisuihin. Sen päämaja sijaitsee Zelienoplessa, Pennsylvaniassa.

Tammikuussa 2006 Decibel Magazine valitsi Willowtipin vuoden 2005 levy-yhtiöiden nousukkaaksi. Kesällä 2007 yhtiö solmi Eurooppaa koskevan yksinomaisen jakelu- ja lisensiointisopimuksen brittiläisen Candlelight Recordsin kanssa. Samaan aikaan Willowtip teki sopimuksen alankomaalaisen Neurotic Recordsin kanssa yhtiön tuotannon julkaisemisesta Yhdysvalloissa Willowtipin alamerkillä Willowtip/Neurotic.

## Julkaisut

## Lähteet
Bilitis

**Bilitis** on fiktiivinen kreikkalainen runoilija, jonka väitetään olleen Sapfon (n. 630–570 eaa.) aikalainen ja rakastajatar. Bilitis tai hänen inspiroimansa hahmo esiintyy ainakin seuraavissa teoksissa:

* *[[Bilitisin laulut]]*, Pierre Louÿsin kirjoittama pseudokäännös vuodelta 1894.
* *Trois chansons de Bilitis* (”Kolme Bilitisin laulua”), Claude Debussyn säveltämä, Louÿsin runoihin perustuva sävellystrilogia.
* *[[Bilitis – tyttö ja unelma]]*, David Hamiltonin eroottinen draamaelokuva vuodelta 1977.

Daughters of Bilitis (”Bilitisin tyttäret”) oli lisäksi vuonna 1955 perustettu, Yhdysvalloissa toiminut lesbojen etujärjestö.

## Lähteet
Suu-nenäsuojain

**Suu-nenäsuojain**, joka tunnetaan myös **suu-nenäsuojuksena**, **kirurginmaskina**, **terveydenhuollon maskina** tai yksinkertaisesti **kasvomaskina**, on suun ja nenän peittävä hygieniaväline. Suu-nenäsuojaimet on tarkoitettu terveydenhuollon ammattilaisten käyttöön leikkauksen ja hoitotyön aikana, kun bakteereita irtoaa käyttäjän suusta ja nenästä muodostaen nestepisaroita ja aerosoleja. Niitä ei ole suunniteltu suojaamaan käyttäjää ilmassa leviävien bakteerien tai viruspartikkelien hengittämiseltä.

Eräs suojainten tärkeimmistä tarkoituksista on suojata esimerkiksi avointa haavaa mahdollisilta hoitohenkilökunnan tuottamilta kontaminaatioilta. Ne ovat vähemmän tehokkaita kuin hengityssuojaimet, kuten N95- tai FFP-suojaimet, jotka tarjoavat paremman suojan materiaalinsa, muotonsa ja tiivisteiden takia. Kirurgiset suu-nenäsuojaimet luokitellaan lääkinnällisiksi laitteiksi, jossa tulee olla CE-merkintä 14683. Kasvomaskit ja kirurgiset suu-nenäsuojaimet ovat hengityssuojainten tapaan kertakäyttöisiä.

## Käyttö terveydenhoidossa
### Henkilökunta
Kirurgista suu-nenäsuojusta käyttää hoitohenkilökunta suojaamaan potilasta uloshengitysilman mahdollisilta taudinaiheuttajilta. Suun ja nenän edessä pidettävä suojus ei suojaa käyttäjäänsä ilmateitse tarttuvilta taudeilta. Kirurgista suu-nenäsuojusta käytetään suojaamaan henkilökuntaa veri- ja eriteroiskeilta esimerkiksi toimenpiteiden yhteydessä tai eristyspotilaiden hoidossa. Jos hoitotilanteissa on riski veri- tai eriteroiskeisiin käytetään myös suojatakkia ja -käsineitä sekä visiiriä tai suojalaseja.

### Potilaat
Suu-nenäsuojuksen voi pukea ilma- tai pisarateitse tartuttavalle potilaalle häntä kuljetettaessa. Potilaalle ei saa laittaa uloshengitysventtiilillä varustettua hengityksensuojainta, joka suodattaa ilmaa vain yhteen suuntaan ja suojaa siten vain käyttäjäänsä, mutta ei estä mikrobien leviämistä uloshengitysilman mukana. Jos potilas sairastaa ilmateitse tarttuvaa tautia, käytetään hengityksensuojaimia hoidettessa. Hengityksensuojain on tässä tarkoituksessa henkilökohtainen ja kertakäyttöinen.

## Lähteet

## Aiheesta muualla

* 
*
Pseudokäännös

**Pseudokäännös**, **näennäiskäännös** tai **valekäännös** on käännöksenä esitelty teksti, joka todellisuudessa julkaistaan ensimmäistä kertaa eikä perustu mihinkään erikieliseen alkutekstiin. Pseudokäännökset on tarkoituksellisesti suunniteltu muistuttamaan käännöskirjallisuutta. Pseudokäännöstä käytetään toisinaan keinona julkaista kirjallisuutta, joka poikkeaa tyylillisesti valtavirrasta tai on luonteeltaan kriittistä. Gideon Touryn mukaan lukijat suhtautuvat tavallisuudesta poikkeaviin teksteihin hyväksyvämmin, jos he uskovat niiden olevan vieraan kulttuurin tuotosta. Pseudokäännöksen avulla voidaan siten tuoda ja vakiinnuttaa olemassaolevaan kirjalliseen kulttuuriin siitä perinteisesti puuttuvia piirteitä.

Pseudokäännöksiä tehtiin jo antiikissa, ja esimerkiksi apokryfeistä monet voidaan luokitella genreen kuuluviksi. Pseudokäännöksien laatiminen oli hyvin yleistä varhaismodernissa kaunokirjallisuudessa. Menetelmän avulla voitiin väistää kritiikkiä ja välttää sensuuria, ja se oli myös keino alleviivata teoksen kuvaamien tapahtumien uskottavuutta ja opettavaisuutta. Pseudokäännöksen avulla kirjailija voi näennäisesti tuottaa asemansa jo vakiinnuttaneita klassikoita ja näin epäsuorasti korottaa itsensä kanonisoitujen mestarien joukkoon. Lajityyppiä edustavia tekstejä esiintyy myös uusimman ajan kirjallisuudessa. Tutkimuskirjallisuudessa käsite vakiintui kuitenkin vasta vuosituhannen vaihteen tienoilla.

## Esimerkkejä

* *[[Don Quijote]]* (1605, ”arabiasta” espanjaksi, Miguel de Cervantes)
* *[[Persialaisia kirjeitä]]* (1721, ”persiasta” ranskaksi, Montesquieu)
* *Cleveland* (1731, ”englannista” ranskaksi, Antoine François Prévost)
* *[[Candide]]* (1759, ”saksasta” ranskaksi, Voltaire)
* *[[Ossianin laulut]]* (1761, ”gaelista” englanniksi, James Macpherson)
* *[[Mormonin kirja]]* (1830, ”uudistetusta egyptistä” englanniksi, Joseph Smith)
* *[[Le Livre de Jade]]* (1867, ”kiinasta” ranskaksi, Judith Gautier)
* *[[Bilitisin laulut]]* (1894, ”muinaiskreikasta” ranskaksi, Pierre Louÿs)
* *White Poems* ja *Dream Masters* (1965 ja 1989, ”kreikasta” englanniksi, David Solway)
* *The Beijing of Possibilities* (2009, ”kiinasta” englanniksi, Jonathan Tel)

## Katso myös

* Historia (kaunokirjallisuus)

## Lähteet
Clinton Presidential Center

**William J. Clinton Presidential Center and Park** on Yhdysvaltain 42. presidentin Bill Clintonin muistoa vaaliva presidentillinen museo. Rakennuskompleksi sijaitsee Arkansasjoen varrella, Little Rockissa, Arkansasissa. Museon tiloissa sijaitsee Clintonin presidentillinen kirjasto, Clinton Foundation -säätiön toimistot ja Arkansas’n yliopiston *Clinton School of Public Service* -osasto.

## Kuvat

Tiedosto:RIMG0019.jpg|Clintonin käyttämä virka-auto.
Tiedosto:ClintonPresidentialLibraryInterior.jpg|Museon sisätiloja.


## Lähteet

## Aiheesta muualla

* Museon viralliset kotisivut
Seututie 172

**Seututie 172** on tie joka kulkee Orimattilan Artjärveltä Orimattilan keskustaan. Tien pituus on 25 kilometriä.

Tien osoitenimenä on *Salmelantie* seututien 174 risteyksestä yhdystien 1731 risteykseen, *Ratulantie* yhdystien 1711 risteykseen, *Orimattilantie* vanhalle Artjärven ja Orimattilan kuntarajalle, *Niinikoskentie* yhdystien 1701 risteykseen, ja *Artjärventie* koko loppumatkan eli seututien 167 risteykseen.

## Lähteet
Yhdystie 3422

**Yhdystie 3422** on tie joka kulkee Juupajoen Lylyssä kantatien 58 risteyksestä Lylyn rautatieasemalle. Tien pituus on noin 2 kilometriä.

Tien osoitenimenä on *Lylyntie* koko matkan ajan.

## Lähteet
Andamaanilaiset

**Andamaanilaiset** ovat Andamaanien saariston alkuperäisasukkaita. He asuttivat saaret ilmeisesti 60&nbsp;000–50&nbsp;000 vuotta sitten Afrikasta lähteneessä muuttoaallossa.

Andamaanilaiset ovat pienikokoisia ja mustaihoisia. Perinteiseltä elinkeinoltaan he ovat metsästäjä-keräilijöitä. Joitain andamaanilaisten heimoja ovat suurandamaanilaiset, jarawat ja sentinelit.

Kulkutaudit ovat verottaneet andamaanilaisia rankasti 1500-luvulta lähtien, kun he alkoivat joutua kontakteihin laivoilla tulleiden eurooppalaisten kanssa. Nykyisin andamaanilaisten perinteinen kulttuuri on katoamassa, ja moni andamaanilainen on ryhtynyt kerjäläiseksi. Vuonna 2004 Intian hallitus otti käyttöön jarawoiden suojelupolitiikan, ja kontakteja andamaanilaisten ja ulkopuolisten välillä on rajoitettu.

## Lähteet

## Aiheesta muualla
Yhdystie 2595

**Yhdystie 2595** on tie joka kulkee Ikaalisissa eurooppatien 12 ja valtatien 3 eritasoliittymästä Vanhakauppalaan. Tien pituus on 3 kilometriä.

Tien alkupisteestä Vanhan Tampereentien risteykseen asti tiellä ei ole omaa osoitenimeä. Vanhan Tampereentien risteyksestä Vanhakauppalan portille tien osoitenimenä on *Vanha Tampereentie* ja koko loppumatkan ajan *Valtakatu*.

## Lähteet
Kenneth Schermerhorn

**Kenneth Schermerhorn** (20. marraskuuta 1929 Schenectady, New York – 18. huhtikuuta 2005 Nashville, Tennessee) oli yhdysvaltalainen kapellimestari.

Schermerhorn valmistui Bostonin Uuden-Englannin musiikkikonservatoriosta, jossa hänen opettajanaan toimi Richard Burgin. Hän voitti Koussevitzky-palkinnon ja pääsi asepalveluksensa aikana Saksaan sijoitetun Seventh Army Symphony Orchestran kapellimestariksi. Palattuaan Yhdysvaltoihin Schermerhorn toimi vuosina 1957–1967 American Ballet Theaterin musiikillisena johtajana. Hän suoritti opintoja Leonard Bernsteinin johdolla Tanglewoodissa ja pääsi avustamaan tätä New Yorkin filharmonikkoihin kauden 1959–1960 ajaksi.

Schermerhorn työskenteli musiikillisena johtajana New Jerseyn sinfoniaorkesterissa vuosina 1963–1968, Milwaukeen sinfoniaorkesterissa 1968–1980 ja uudemman kerran American Ballet Theaterissa 1982–1988. Vuodesta 1983 hän johti Nashvillen sinfoniaorkesteria. Vuosina 1984–1988 hän toimi musiikillisena johtajana myös Hongkongin filharmonikoissa. Hän teki vierailuja lukuisten yhdysvaltalaisten ja ulkomaalaisten orkesterien johdossa. Hän työskenteli myös eri oopperayhtiöissä. Schermerhorn levytti Naxokselle ja Marco Pololle muiden muassa Heitor Villa-Lobosin, Aleksandr Glazunovin, César Cuin, Charles Ivesin ja Howard Hansonin teosten tulkintoja. 

Schermerhorn johti Milwaukeen sinfoniaorkesterin Carnegie Hall -debyytin sekä kahdeksan kansallista kiertuetta. Hän kehitti siitä yhden Yhdysvaltain merkittävistä orkestereista. Vuonna 1983 hän johti Metropolitan-oopperan satavuotisgaalajuhlissa maailmanlaajuisesti PBS:n kautta näytetyssä esityksessä. Schermerhorn johti myös Nashvillen sinfoniaorkesterin Carnegie Hall -debyytin 25. syyskuuta 2000. Nashvillen Schermerhorn Symphony Center -konserttisali nimettiin hänen kunniakseen. Hän sai paikan Music City Walk of Famesta 5. marraskuuta 2006.

## Yksityiselämä
Schermerhorn meni American Ballet Theaterissa ensimmäiseen otteeseen työskennellessään naimisiin ballerina Lupe Serranon kanssa. Vuonna 1975 hän meni uusiin naimisiin sopraano Carol Neblettin kanssa.

## Lähteet
Kihara-arakari

**Kihara-arakari** (*Pteroglossus beauharnaesii*) on tukaaneihin kuuluva lintulaji. Lajia tavataan Etelä-Amerikasta. Toisinaan se luokitellaan kuuluvaksi omaan sukuunsa *Beauharnaisius*. 

## Koko ja ulkonäkö
Kihara-arakari on suurikokoinen lintu ja voi kasvaa 42&ndash;46 cm pitkäksi. Sukupuolet muistuttavat toisiaan ulkonäöltään. Kihara-arakarin päälaki on musta ja päälaen höyhenet ovat kiharat. Silmien ympäristö on valkoinen mustin juovin. Lajin yläselkä ja -perä ovat syvänpunaiset ja siivet, alaselkä ja pitkä pyrstö ovat tummanvihreät. Kihara-arakarin rinta ja vatsa ovat keltaiset ja vatsan poikki kulkee syvänpunainen juova. Linnun nokka on pitkä, hyvin tukeva ja värikäs. 

## Levinneisyys ja elinympäristö
Kihara-arakaria tavataan Perusta Boliviaan ja keskiseen Brasiliaan ulottuvalta alueelta. Lajin elinympäristöä ovat kosteat ja soiset metsät. Sen ravintoa ovat erityisesti viikunoiden hedelmät ja toisinaan myös muiden lintujen munat ja poikaset. Kihara-arakarin pesimäkausi on toukokuulta elokuulle.

## Lähteet
Yhdystie 9643

**Yhdystie 9643** on tie mikä kulkee Kemijärven Kallaanvaaralta Sallan Pahkakummulle. Tien pituus on 42 kilometriä.

Tien osoitenimenä on *Pahkakummuntie* koko matkan. Kallaanvaaralta Oinaantien risteykseen tie on asvaltoitua. Loppumatka Pahkakumpuun asti on päällystämätöntä soratietä.

## Lähteet
Kunnianimi

**Kunnianimi** on kunnianosoitukseksi annettu nimi tai nimitys.

Kunnianimiä ovat esimerkiksi "Suomen voimistelun isä" (Viktor Heikel), "Suomen kirjakielen isä" (Mikael Agricola) ja "Rock and rollin kuningas" (Elvis Presley).

## Lähteet
Pia Tafdrup

**Pia Tafdrup** (s. 29. toukokuuta 1952 Kööpenhamina, Tanska) on tanskalainen kirjailija.

Tafdrup valmistui vuonna 1977 Kööpenhaminan yliopistosta aineenopettajaksi. Seuraavana vuonna hän meni naimisiin apulaisprofessori Bo Hakon Jørgensenin kanssa, ja he asettuivat asumaan Pohjois-Sjællandiin. Kun pariskunnan lapset kasvoivat, perhe muutti Kööpenhaminaan.

Hänen tunnetuimpia runoteoksiaan ovat *Når der går hul på en engel* (esikoisteos, 1981), *Den inderste zone* (1983), *Hvid feber* (1986), *Krystalskoven* (1992), *Tusindfødt* (1999) ja *Hvalerne i Paris* (2002). Lisäksi Pia Tafdrup on kirjoittanut romaanit *Hengivelsen* (2004) ja *Stjerne uden land* (2008).

Tafdrup on nimennyt itselleen tärkeimpien kirjojen olevan anatomian oppikirja, tanskan kielen sanakirja ja Raamattu. Kirjat heijastavat hänen runojensa eksistentiaalisia teemoja: ruumiin, kielen ja uskonnollis-metafyysisen puolen. Hän kuvaa runoissaan naispuolista kokemusmaailmaa, joka koskee sekä ruumista että henkeä. Hänen ilmaisuaan kuvaillaan ruumiilliseksi tai eroottiseksi runoudeksi. Hänelle kieli on eroottinen vartalo, samoin kuin kehon liikkeet luetaan aakkosten tapaan. Sanat elävät lihassa, mutta annetaan myös meille ulkopuolelta armon lahjana, inspiraationa.

Tafdrup sai Pohjoismaiden neuvoston kirjallisuuspalkinnon vuonna 1999 teoksesta *Dronningeporten*.

## Suomennetut teokset
* *Tarkovskin hevoset* (*Tarkovskijs heste*), suom. Pirkko Talvio-Jaatinen, Helsinki: Ntamo 2018 

### Suomennettuja runoja
;Lähde
* Aina ja ei koskaan, suom. Senta Teräsalmi, julkaisussa: *80–90: pohjoismainen antologia*, toim.: Jørgen Aabenhus ym., Laatusana 1990  Runo on teoksesta *Den inderste Zone* (1983).
* Me emme ole yhden päivän eläimiä, suom. Pirkko Talvio-Jaatinen, julkaisuissa: *Mukkula 2003: Lahden kansainvälinen kirjailijakokous*, Lahti 2003 ja *[[Tuli & Savu |Tuli & Savu: runouslehti]]* 2004; nro 1 Runo on kokoelmasta *Hvalerne i Paris* (2002)
* Valtameren polttopiste, suom. Pirkko Talvio-Jaatinen, julkaisuissa: *Mukkula 2003* ja *Tuli & Savu* 2004; nro 1 Runo on kokoelmasta *Hvalerne i Paris* (2002)
* Valtapiirejä, suom. Pirkko Talvio-Jaatinen, julkaisussa: *Mukkula 2003*

## Lähteet

## Aiheesta muualla
Niinisaari (Karjalan tasavalta)

**Niinisaari** (, ) on entinen kylä Karjalan tasavallan Kontupohjan piirin Hirvaksen kunnassa Venäjällä. Se sijaitsee Sandaljärven samannimisellä saarella 40 kilometriä Kontupohjasta luoteeseen.

Niinisaaren asutukset mainitaan ensimmäisen kerran vuosien 1496 ja 1563 verokirjoissa. Myöhemmin kylä koostui kahdesta osasta, Suvipäästä ja Pohjoispäästä, joiden välissä sijaitsevalla mäellä kohosi kirkko. Niinisaaren seurakunnan kylät muodostivat Selkien kyläryhmän. Sen asukkaat olivat lyydiläisiä, joilla oli läheiset suhteet naapurissa asuviin venäläisiin. Niinisaarelaiset harjoittivat kalastusta ja maanviljelyä.

1900-luvun alussa lähiseudun kylät muodostivat Kontupohjan volostin Pietari-Paavalin kyläkunnan. Siihen kuului Niinisaaren lisäksi 12 kylää: Joršši (ven. *Jeršovskaja*), Kautvaara, Kondjärvi (*Kondozero*), Kontu (*Vladimirskaja*), Kortaš (*Kortaševa selga*), Koukoiselkä (*Kovkoiselga*), Lismajärven (*Ližmozero*) Suurisaari (*Bolšoi ostrov*) ja Pienisaari (*Malyi ostrov*), Matju (*Matjukov navolok*), Palolampi (*Palaja lamba*), Riihenselkä ja Tiudia. Vuonna 1905 kyläkunnassa oli 2&nbsp;657 asukasta. Niinisaaressa oli 37 taloa, 270 asukasta ja koulu.

Venäjän vallankumouksen jälkeen Niinisaari kuului Selkien kyläneuvostoon, jonka keskuspaikka oli Riihenselkä. Niinisaaressa toimi kalastuskolhoosi Udarnik. Vuonna 1933 siellä oli 209 asukasta, jotka kaikki olivat karjalaisia. Kylä jäi autioksi Hruštšovin ajan maatalouspolitiikan seurauksena, ja eristyneisyytensä takia siellä on jäljellä enää muutamia kesämökkeinä toimivia taloja.

Niinisaaren nähtävyys on vuonna 1620 rakennettu puinen Pietarin ja Paavalin kirkko. Sen edeltäjä, joka mainitaan vuonna 1583, lienee tuhoutunut sekasorron ajan levottomuuksissa. Kirkko koostui aluksi alttarihuoneesta ja nelikulmaisesta rukoustilasta, jonka yläpuolella kohosi kahdeksankulmainen torni telttakattoineen. Alkuperäinen eteishuone korvattiin 1700-luvun puolivälissä leveällä viisiseinäisellä eteisellä ruokailutiloineen ja porrashuoneineen. Samaan aikaan tornin yläpuolelle rakennettiin toinen ylöspäin levenevä hirsisalvos. 1800-luvun puolivälissä kirkkoon liitettiin kellotorni, joka ei ole säilynyt. Aikaisemmin pogostalla oli myös Herran temppeliintuomisen talvikirkko.

Kirkon torni tuhoutui Venäjän sisällissodan aikana tykkitulessa vuonna 1920. Rakennuksen ulkoasu palautettiin 1950-luvulla suoritetussa restauroinnissa. Sisätilojen asu on perinteinen, mutta ikonostaasi ei ole säilynyt. Kävijän huomio kiinnittyy kahdeksanosaiseen ”taivaskattoon”. Kirkko restauroitiin uudelleen vuosina 2003–2004.

## Lähteet
Krisztina Tóth (pöytätennispelaaja)

**Krisztina Tóth** (29. toukokuuta 1974 Miskolc) on unkarilainen entinen pöytätennispelaaja ja Euroopan-mestari. Tóth kilpaili urallaan kuusissa olympialaisissa.

Tóth osallistui ensimmäisen kerran olympialaisiin Atlantan olympialaisissa 1996, jolloin hän osallistui sekä kaksin- että nelinpeliin. Kaksinpelissä hän voitti alkulohkossaan yhden ottelun ja hävisi kaksi eikä päässyt pudotuspeleihin. Nelinpelissä hän pelasi Csilla Bátorfin parina. He voittivat alkulohkossaan kaksi ottelua kolmesta, mutta eivät päässeet pudotuspeleihin. Neljä vuotta myöhemmin Sydneyn olympialaisissa Tóth osallistui jälleen kaksin- ja nelinpeliin. Kaksinpelissä hän voitti ensimmäisen kierroksen ottelunsa venäläistä Irina Palinaa vastaan, mutta hävisi toisella kierroksella Kiinan Taipein Chen Jingille. Nelinpeliin hän osallistui jälleen Bátorfin kanssa. He voittivat ensimmäisellä kierroksella Saksan joukkueen ja puolivälierissä Etelä-Korean kakkosjoukkueen. Välierissä he hävisivät Kiinan kakkosjoukkueelle 3–1. Pronssiottelussa Etelä-Korean ykköspari voitti Unkarin parin 3–2. Ateenan olympialaisissa 2004 hän osallistui jälleen kaksin- ja nelinpeliin. Kaksinpelissä hän voitti ensimmäisessä ottelussaan nigerialaisen Funke Oshonaiken, mutta seuraavassa ottelussa hongkongilainen Tie Ya Na voitti Tóthin 4–1. Nelinpelissä unkarilaispari Tóth–Bátorfi hävisi ensimmäisen pelin kroatialaiselle parille. Pekingin olympialaisissa Tóth voitti ensimmäisessä ottelussa Rūta Paškauskienėn, mutta hävisi seuraavan ottelun yhdysvaltalaiselle Wang Chenille. Viimeisen kerran Tóth osallistui olympialaisiin Lontoossa 2012, kun hän pelasi kaksinpelissä. Hän voitti ensimmäisellä kierroksella venezuelalaisen Fabiola Ramos, mutta hävisi toisella kierroksella Kiinan Taipein Chen Szu-Yulle.

Tóth saavutti urallaan yhden MM-mitalin, kun hän oli vuoden 1995 MM-kilpailuissa nelinpelissä kolmas Csilla Bátorfin kanssa. Euroopan-mestaruuskilpailuissa hän saavutti urallaan 24 mitalia, joista seitsemän oli kultaisia ja yhdeksän hopeisia. Kaksinpelissä hän saavutti kaksi EM-hopeaa (1996 ja 2002) ja kaksi EM-pronssia (1998 ja 2008). Naisten nelinpelissä hän voitti kolme EM-kultaa (1994, 2000 ja 2008), neljä EM-hopeaa (2003, 2005, 2007 ja 2012) ja kaksi EM-pronssia (2010 ja 2011). Sekanelinpelissä hänellä on EM-kultaa vuosilta 1996 ja 2003 sekä EM-pronssia 2005 ja 2007. Naisten joukkuekilpailussa hän on ollut mukana voittamassa EM-kultaa vuosina 2000 ja 2007. Hänellä myös joukkuekilpailusta EM-hopeaa vuosilta 1996, 1998 ja 2008 sekä EM-pronssia 1994 ja 2011.

## Lähteet
Catherine McNally

**Catherine ”Caty” McNally** (s. 20. marraskuuta 2001 Cincinnati, Ohio) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 105 syyskuussa 2019 ja nelinpelissä sijalla 38 maaliskuussa 2020. Hän on voittanut kaksi WTA-turnausta nelinpelissä.

Vuonna 2018 McNally voitti tyttöjen nelinpeliturnauksen Yhdysvaltain avoimissa Cori Gauffin kanssa. Samana vuonna hän pelasi myös Ranskan avointen loppuottelussa, jossa hävisi Gauffille. McNally pelasi ammattilaistasolla Grand Slam -turnauksen pääsarjassa ensimmäisen kerran Wimbledonissa 2019. Vuonna 2019 McNally voitti kaksi WTA-turnausta nelinpelissä Cori Gauffin kanssa.

## Lähteet

## Aiheesta muualla
* 
*
Afgrund

**Afgrund** on Ruotsissa vuonna 2006 perustettu grindcore-yhtye. Yhtyeen perustivat kitaristi Patrik Howe, rumpali Olle Ferner sekä laulaja-kitaristi Andreas Baier. Ferner korvattiin jo perustamisvuonna Panu Postin toimesta.

Yhtyeen tämänhetkinen kokoonpano on hämärän peitossa, sillä yhtyeestä on kaksi eri kokoonpanoa jotka molemmat väittävät olevansa alkuperäisiä. Toiseen kuuluvat alkuperäiskokoonpanosta Baier, Howe ja Posti, toiseen taas Marchiori, Schweiger ja Ryabchenko.

## Diskografia
### Studioalbumit
* 
* 
* 
* 

### Demot, EP:t, split-julkaisut
* 
* 
* 
* 
* 

## Lähteet

## Aiheesta muualla
* Afgrund Bandcamp
* Afgrund Official Bandcamp
* Afgrund Soundcloud
* Afgrund Instagram
Ostfildern

**Ostfildern** on kaupunki Esslingenin piirikunnassa Baden-Württembergin osavaltiossa Lounais-Saksassa. Se muodostettiin vuonna 1975 neljästä maalaiskunnasta, jotka olivat urbanisoitumisen myötä kasvaneet yhteen. Kesäkuun 2022 lopussa kaupungissa oli 39&nbsp;908 asukasta.

## Maantiede
Ostfildern sijaitsee ylänkömaalla Baden-Württembergin keskiosassa seitsemisen kilometriä Stuttgartin keskustasta kaakkoon. Ostfildern ja koko Esslingenin piirikunta kuuluu Stuttgartin metropolialueeseen. Filder on Esslingenin piirikunnan länsipuoliskon ja Stuttgartin eteläiset kaupunginosat kattava hedelmällinen ylänkö. Nimensä mukaisesti Ostfildern sijaitsee Filderin itäosassa. Kaupungin viralliset osa-alueet ovat Kemnat, Nellingen, Ruit ja Scharnhausen. Ostfildern-nimistä kantakaupunkia ei ole, vaan osa-alueisiin viitataan laittamalla niiden nimet Ostfildern-nimen perään.

## Historia

Ensimmäiset asiakirjamaininnat Ostfildernin osa-alueista ovat 1100- ja 1200-luvuilta. Nellingen mainitaan ensi kerran 1120, Ruit 1173, Kemnat 1229 ja Scharnhausen 1242. Nykyisen Ostfildernin itäosassa sijaitseva Nellingen oli seutukunnan tärkein kylä ja Nellingenin rovastikunnan keskus 1200-luvulta 1600-luvulle. Neckarin pohjoispuolella uhkasi kuitenkin valtakunnankaupunki Esslingen, jonka joukot tuhosivat Nellingenin ja Kemnatin kylät vuoden 1449 kahakassa. Ruit koki saman kohtalon 1519. Scharnhausen puolestaan kärsi kaupunginpalosta 1590.

Herttua Carl Heugen rakennutti Scharnhauseniin uusklassisen linnan 1780-luvulla. Sen puutarhaa laajennettiin 1800-luvun alussa, jolloin syntyi Scharnhauser Park. Maatalous oli Ostfildernin alueen pääelinkeino vielä 1800-luvulla, sillä alueen sijainti oli teollisuuden kannalta epäedullinen. Neckarin jokilaakso ja Stuttgart sen sijaan alkoivat teollistua, ja Ostfildernin kylistä käytiin enenevässä määrin töissä lähialueilla jopa jalan. Vanhat talonpoikaiskylät alkoivat muuttua työläisten yhdyskunniksi. 1920-luvulla rakennettiin raitiotieyhteyksiä, jotka yhdistivät Nellingenin ja Scharnhausenin naapurikaupunkeihin.

1960- ja 1970-luvuilla yrityksiä alkoi siirtyä Filderiin, minkä myötä myös Ostfildernin asema muuttui täysin. Väkimäärä moninkertaistui toisen maailmansodan jälkeen, kasvua tuli paitsi tavanomaisesta muuttoliikkeestä, myös ihmisistä, jotka pakenivat idästä. Ostfildern oli 1900-luvun jälkipuoliskolla muuttunut kylien rykelmästä esikaupunkialueeksi. Väkiluku kasvoi edelleen vuodesta 1975 vuoteen 2018 noin 40&nbsp;%.

## Talous ja liikenne
Ostfildernissä toimii useita kirjankustantamoita, joiden ympärille on kehittynyt klusteri. Kaupungissa harjoitetaan koneenrakennusta ja siellä toimii erinäisiä ammatillisia oppilaitoksia. Ostfildern on myös kongressikaupunki.

Ostfildern liitettiin Stuttgartin kaupunkirataverkkoon vuonna 2000. Moottoritie BAB 8 kulkee aivan kaupungin eteläpuolitse. Stuttgartin lentoasema sijaitsee välittömästi Ostfildernin lounaispuolella.

## Lähteet ja viitteet

## Aiheesta muualla

*Kaupungin verkkosivut 
*Ostfildern, Baden-Württemberg, Saksa — Sunrise, Sunset and Daylength
Merzig

**Merzig** on kaupunki Merzig-Wadernin piirikunnassa Saarlandin osavaltiossa Lounais-Saksassa.

## Maantiede
Merzig sijaitsee Saar-joen varrella Saarlandin luoteisosassa. Kaupungin alue rajautuu lännessä Ranskaan. Linnuntie-etäisyys Saarbrückenistä on noin 35 kilometriä luoteeseen ja Trieristä saman verran etelään. Luxembourg sijaitsee noin 40 kilometriä Merzigistä luoteeseen.

Merzig koostuu seitsemästätoista kaupunginosasta, joista osa on kantakaupungista erillään olevia kyliä. Saar virtaa Merzigin halki pohjoiseen kohti Moselia. Asutus on keskittynyt joen rannoille. Merzigin toiseksi suurin kaupunginosa Brotdorf sijaitsee muutaman kilometrin koilliseen joenvarren asutustihentymästä. Merzigin länsi- ja itäosat ovat laajalti metsää ja maatalousmaata.

## Historia
Merzigin alueella asui muinoin kelttejä ja roomalaisia. Eräiden kylien historia alkaa frankkien kolonisaatiosta 600-luvulta. Merzig toimi Merzig-Saargaun kondominaatin pääpaikkana sydänkeskiajalta 1700-luvun loppuun. Merzig-Saargau oli Trierin piispojen ja vaaliruhtinaiden sekä Lothringenin herttuoiden yhteishallintoalue. Vuonna 1778 ruhtinas Clemenz Wenzeslaus kohotti Merzigin Trierin vaaliruhtinaskunnan virkakaupungiksi. Wenzeslausin päätös näkyy nykyisin Merzigin vaakunassa, jossa on Trierin punainen risti ja Lothringenin musta kaksoisristi. Vaikka Merzig oli merkittävä hallinto- ja kauppapaikka jo keskiaikana, viralliset kaupunkioikeudet se sai vasta 1825. Nykyinen Merzig muodostettiin 1974 Merzigin kaupungista ja sitä ympäröineistä kuudestatoista maalaiskunnasta.

## Talous ja liikenne
Merzigissä on muun muassa keramiikka- ja metalliteollisuutta. Palvelualat ovat suurin työllistäjä.

Merzigin rautatieasema, Bahnhof Merzig, sijaitsee Saarlandin halki etelästä pohjoiseen kulkevan 88-kilometrisen Saarstrecke-rautatien varrella. Etäisyys Saarbrückenin päärautatieasemalta on 39,2 kilometriä pohjoiseen. Aivan Merzigin keskustassa on rautatieliikennepaikka Merzig Stadtmitte, se sijaitsee noin kilometrin Merzigin rautatieasemalta pohjoiseen. Myös Besseringenissä on liikennepaikka. Moottoritie BAB 8 kulkee Merzigin alueella ja se on kytketty paikalliseen tieverkkoon kahdella liittymällä.

## Lähteet ja viitteet

## Aiheesta muualla
*Merzig, Saarland, Saksa — Sunrise, Sunset and Daylength
George W. Bush Presidential Center

**George W. Bush Presidential Center** on Texasin University Parkissa sijaitseva kirjasto ja museo, joka avattiin yleisölle 25. huhtikuuta 2013. Se esittelee Yhdysvaltain 43. presidentin George W. Bushin presidenttikautta vuosina 2001–2009. Museo toimii Southern Methodist -yliopiston kampusalueella. Museon ylläpidosta vastaa yliopisto ja Yhdysvaltain kansallisarkisto.

## Kuvat

Tiedosto:George W. Bush Presidential Center D6084B68.jpg|Presidentti Barack Obama puhumassa museon avajaisissa.
Tiedosto:9 11 Remembered at Bush Presidential Library (27016830801).jpg|Museon sisätiloja.


## Lähteet

## Aiheesta muualla

* Museon viralliset kotisivut
Seututie 687

**Seututie 687** on tie joka kulkee Kristiinankaupungin Palonista Karijoen, Teuvan ja Jurvan kautta Laihian Kylänpäähän. Tien pituus on 86 kilometriä.

Tien osoitenimenä on *Alakyläntie* Palonista seututien 663 risteykseen, *Kauhajoentie* 280 metrin pituisella yhdessä seututien 663 kanssa kuljettavalla osuudella, *Kirkkotie* seututieltä 663 yhdystien 6633 risteykseen, *Teuvantie* Teuvan kuntarajalle, *Karijoentie* Porvarintien risteykseen, *Porvarintie* kantatien 67 risteykseen, *Kaskistentie* yhdessä kantatien 67 kanssa kuljettavalla osuudella, *Vaasantie* kantatieltä 67 Kurikan kuntarajalle, *Teuvantie* kuntarajalta seututien 685 risteykseen, jälleen *Vaasantie* yhdessä seututien 685 kanssa kuljettavalla osuudella, *Laihiantie* Laihian kuntarajalle, ja *Jurvantie* kuntarajalta eurooppatien 12 ja valtatien 3 risteykseen.

## Lähteet